Kšyštof Lavrinovič
Kšištofas Lavrinovičius (lenk. Krzysztof Ławrynowicz, g. 1979 m. lapkričio 1 d. Vilniuje) – Lietuvos lenkų kilmės Lietuvos krepšininkas, žaidžiantis Lietuvos rinktinėje. 1999–2002 m. sėdėjo kalėjime už moters išžaginimą. Bausmę atliko kartu su broliu dvyniu Darjušu Pravieniškių sustiprinto režimo pataisos darbų kolonijoje. Krepšininkas tapo Alytaus „Alitos“ komandos lyderiu, o po metų išvyko žaisti į Rusiją. Prieš 2004 metų sezoną krepšininku domėjosi NBA komanda „Toronto Raptors“, tačiau visgi į ją neišvyko. Pasibaigus 2006–2007 m. sezonui ir pasibaigus krepšininko kontraktui su „UNIKS“, žaidėjas nusprendė nepratęsti sutarties su šia komanda ir vykti žaisti į Italiją, Sienos „Montepaschi“ klubą. 2012 m. rugpjūčio 10 d. papildė Kauno „Žalgirio“ klubą ir pasirašė dvejų metų sutartį. 2014 m. vasario 12 d. paliko Kauno Žalgirį ir persikelė į Ispaniją Valensijos „Basket“ klubą. 2014 m. gruodžio mėnesio viduryje sugrįžo atgal į Lietuvą ir pasirašė 1,5 metų sutartį su Vilniaus „Lietuvos ryto“ klubu. 2016 m. rugpjūčio viduryje persikėlė į Panevėžio „Lietkabelis“ klubą ir pasirašė sutartį iki sezono pabaigos. 2018 m. rugpjūčio pabaigoje, kartu su broliu, pasirašė vienerių metų sutartis su Prienų „Skycop“ klubu.